b'\n_START_ARTICLE_\nWilhelm Ritter von Leeb\n_START_SECTION_\nMladost\n_START_PARAGRAPH_\nRo\xc4\x91en je u Landsbergu, Bavarska kao Wilhelm Leeb, pridru\xc5\xbeio se Njema\xc4\x8dkoj vojsci 1895. kao \xc4\x8dasni\xc4\x8dki kadet. Nakon \xc5\xa1to je odre\xc4\x91en za topni\xc4\x8dkog poru\xc4\x8dnika Leeb je slu\xc5\xbeio u Kini tijekom Bokserskog ustanka. Kasnije je poha\xc4\x91ao bavarsku Ratnu akademiju u Munchenuu (1907. - 1909.) i slu\xc5\xbeio je na Vrhovnom sto\xc5\xbeeru Njema\xc4\x8dke (1909. - 1911.). Promaknut je u satnika, Leeb je zatim slu\xc5\xbeio kao zapovjednik baterije u 10. topni\xc4\x8dkoj pukovniji u Erlangenu (1912. - 1913.).\n_START_SECTION_\nPrvi svjetski rat i me\xc4\x91uratno razdoblje\n_START_PARAGRAPH_\nNa uzmaku Prvog svjetskog rata, Leeb je boravio u Vrhovnom sto\xc5\xbeeru Bavarskog I. korpusa, zatim je slu\xc5\xbeio s Bavarskom 11. pje\xc5\xa1a\xc4\x8dkom divizijom. S promaknu\xc4\x87em u bojnika Leeb je premje\xc5\xa1ten na Isto\xc4\x8dno boji\xc5\xa1te u ljeto 1916. god. Sljede\xc4\x87e godine odre\xc4\x91en je za osoblje princa Rupprechta Bavarskog. 29. svibnja 1916. god. Za svoja vojna postignu\xc4\x87a 2. svibnja 1915. Leeb je odlikovan Vite\xc5\xa1kim kri\xc5\xbeem Vojnog reda Maxa Josepha. Odlikovanje je bilo samo Prusko, poznato kao Pour le M\xc3\xa9rite, i njegovo zna\xc4\x8denje podiglo je Leeba u razinu plemenitosti: 21. lipnja 1916., dobio je patent plemenitosti, \xc5\xa1to mu je promijenilo ime, dodaju\xc4\x87i mu naziv "Ritter" ("vitez") i prefiks njema\xc4\x8dkih plemi\xc4\x87a "von" ("od")._NEWLINE_Nakon rata, Ritter von Leeb ostao je u Reichswehru, vojsci koja je mogla imati samo 100 000 vojnika zbog Verseillskog sporazuma. 1923. bio je upleten u gu\xc5\xa1enje nacisti\xc4\x8dkog Pivskoga pu\xc4\x8da. Tada, prije Hitlerova vladanja i NSDAP-a, von Leeb je zapovjedao s Wehrkreis VII ("Vojni distrikt VII", koji je pokrivao Bavariju, a dr\xc5\xbeao je \xc4\x8din general-poru\xc4\x8dnika.\n_START_SECTION_\nDrugi svjetski rat\n_START_PARAGRAPH_\nHitler nije simpatizirao Leeba zbog njegovih protu-nacisti\xc4\x8dkih stavova i vjerskih uvjerenja, te je umirovio von Leeba 1938. nakon \xc5\xa1to ga je promaknuo u \xc4\x8din general-pukovnika, ali von Leeb je ponovno pozvan na du\xc5\xbenost u srpnju iste godine, i postao je zapovjednik 20. armije, koja je sudjelovala u okupaciji \xc4\x8cehoslova\xc4\x8dke. Ponovno je umirovljen._NEWLINE_U ljeto 1939., von Leeb je pnovno pozvan u slu\xc5\xbebu i dobio je zapovjedni\xc5\xa1tvo nad Vojnom skupinom C. Tijekom Bitke za Francusku, njegove su se trupe probile kroz Maginotovu liniju. Za svoju ulogu u ovoj pobjedi, von Leeb je promaknut u \xc4\x8din feldmar\xc5\xa1ala (general-feldmar\xc5\xa1al) u srpnju 1940. i odlikovan je Vite\xc5\xa1kim kri\xc5\xbeem \xc5\xbeeljeznog kri\xc5\xbea._NEWLINE_Sada, imaju\xc4\x87i Hitlerovo povjerenje, von Leebu je dato upravljanje nad Vojnom skupinom Sjever i odgovornost za sjeverni sektor u Operaciji Barbarossa, invaziji na Sovjetski Savez. Von Leeb je bio nadomak da uni\xc5\xa1ti Sovjetske trupe u Baltiku i da zarobi sve sovjetske pomorske baze na Balti\xc4\x8dkom moru. Kada je invazija po\xc4\x8dela 22. lipnja 1941. von Leebova vojska je bez oklijevanja potukla brojniju sovjetsku vojsku. Do kraja rujna, njegova je vojska napredovala 900 kilometara u sovjetski teritorij i opkolila Lenjingrad, ali je do\xc5\xbeivio poraz u bitci za sam grad.\n_START_SECTION_\n"Smrt" u Tikhvinu\n_START_PARAGRAPH_\nPrekretnica u bitci za Lenjingrad bila je bitka za Tikhvin od listopada do prosinca 1941. god. Kod Tikhvina, Crvena Armija je po prvi puta nanijela poraz dotad nepobje\xc4\x91enom Wehrmachtu._NEWLINE_Ohrabren pojedama nad slabom i deorganiziranom Crvenom Armijom, Ritter von Leeb, na po\xc4\x8detku invazije nadao se lakome zauzimanju Lenjingrada, po\xc5\xbeurio je vojsku do Tikhvina, klju\xc4\x8dnog grada na putu za Lenjingrad. Pobjeda bi omogu\xc4\x87ila Nijemcima pripajanje vojnika iz Vojne skupine Sjever u Vojnu skupinu Centar, da sudjeluje u bitci za Moskvu. Nijemci, imaju\xc4\x87i tenkovsku nadmo\xc4\x87 nad Rusima, uspjeli su u okupaciji Tikhvina 8. studenog. Ali, novi zapovjednik sovjetske 4. armije, Kirill Meretskov, usporio je njema\xc4\x8dko napredovanje, postaviv\xc5\xa1i aktivnu obranu i rade\xc4\x87i u\xc4\x8destale protu-napade. Meretskov je zatim udario odlu\xc4\x8dni kontra-napad i oduzeo Tikhvin Nijemcima._NEWLINE_U tijeku bitke, Stavka (Sovjetsko visoko zapovjedni\xc5\xa1tvo) zapovjedila je Meretskovom da organizira novo Volkhovsko boji\xc5\xa1te. Do 30. prosinca prisilio je von Leeba na pozicije od kojih su Nijemci krenuli na Tikhvin. Po jednom od vode\xc4\x87ih povjesni\xc4\x8dara za Isto\xc4\x8dno boji\xc5\xa1te, Davidu Glantzu, "metoda Blitzkriega neuspje\xc5\xa1no je djelovala po prvi puta u Drugom svjetskom ratu" rezultiraju\xc4\x87i sovjetskom pobjedom u Moskvi._NEWLINE_Sovjetska pobjeda u bitci za Tikhvin izravno je pripomogla ruskoj vojsci u Moskvi. Umjesto da pomognu Vojnoj skupini Centar, Vojna skupina Sjever bila je prisiljena da po\xc5\xa1alje poja\xc4\x8danje s obratne strane. Prema Glantzu, "tijekom najkriti\xc4\x8dnijeg razdoblja u ratu, 32% Wehrmachtove snage koje su obra\xc4\x91ivale sjever, uklju\xc4\x8duju\xc4\x87i i skoro dvije cijele oklopne skupine, bilo je progutano u bitci za Tikhvin". Wehrmacht je izgbuio 45,000 vojnika u bitci._NEWLINE_Kada je von Leeb neuspjelo poku\xc5\xa1ao zauzeti Lenjingrad, Hitler je odmah komentirao, "Leeb je u drugom djetinjstvu, ne mo\xc5\xbee riskirati moj plan za brzo zauzimanje Lenjingrada. Radi fuziju oko svoga plana da uspostavi obrambenu liniju na sjeveroistoku i da svoju vojsku provoza Centrom kroz Moskvu. Vidljivo je da je senilan, izgubio je \xc5\xbeivce, i kao pravi katolik \xc5\xbeeli se moliti, a ne boriti."_NEWLINE_Vojni general stare njema\xc4\x8dke \xc5\xa1kole, von Leeb nije primio dobro to jer je njegova vojska imala i prije Lenjingrada velike uspjehe, a Hitler se pona\xc5\xa1ao kao da zapovjeda sa Skupinom izdaleka. Ponekad se govorilo da se Hitler boji Leeba, ali to je neto\xc4\x8dno: u sije\xc4\x8dnju 1942., von Leeb je pitao Hitlera da ga otpusti du\xc5\xbenosti, a Hitler mu je udovoljio. Slu\xc5\xbebeno je bilo potvr\xc4\x91eno da von Leeb se povla\xc4\x8di i to ne zbog poraza u Lenjingradu. General pukovnik Georg von K\xc3\xbcchler preuzeo je zapovjedni\xc5\xa1tvo nad Leebovom Vojnom skupinom Sjever, i Hitler nikada nije pozvao von Leeba natrag\n_START_SECTION_\nOdnosi s nacistima\n_START_PARAGRAPH_\nVon Leebov stav prema nacisti\xc4\x8dkom re\xc5\xbeimu bio je ambivalentan: unato\xc4\x8d njegovu prijeziru na Hitlera i njegovom diktatorskom vladanju, nije prihvatio dar od 250,000 Reichsmaraka za svoj 65. ro\xc4\x91endan. 1944. von Leeb je dopustio nacistima da koriste njegovu popularnost za propagandne svrhe, kada je darovan s velikom bavarskom nekretninom u vrijednosti od 638 000 Reichsmaraka. Nakon neuspjele urote da se ubije Hitler 1944., von Leeb je poslao afirmaciju odanosti Hitleru._NEWLINE_Nakon rata, von Leebu je sudio SAD u Nurnber\xc5\xa1kom procesu. Von Leeb je progla\xc5\xa1en krivim po jednoj od \xc4\x8detri to\xc4\x8dke optu\xc5\xbenice i osu\xc4\x91en na zatvorsku kaznu; ali je pu\xc5\xa1ten odmah nakon su\xc4\x91enja jer je kaznu ve\xc4\x87 odslu\xc5\xbeio u pritvoru. Zadnje godine \xc5\xbeivota proveo je mirno, \xc5\xbeive\xc4\x87i s obitelji. Umro je u F\xc3\xbcssenu 1956.'